.sk

.sk je internetová národná doména najvyššej úrovne pre Slovensko. Doménu spravuje SK-NIC. Registrácia je možná iba cez akreditovaných registrátorov.

Pred rozdelením Česko-Slovenska v roku 1993 sa používala doména .cs.

Pravidlá registrácie sa v priebehu rokov niekoľkokrát zmenili. Najprv bol spustený unikátny projekt, v ktorom mohla akákoľvek osoba na území Slovenska registrovať úplne zadarmo až 5 doménových mien, na ďalšie domény bolo nutné podať žiadosť o zvýšenie limitu. Neskôr sa museli domény zaplatiť a prešlo sa na platený systém. Dnes je registračný proces úplne štandardný. Od 21. októbra 2019 môže .sk doménu vlastniť fyzická alebo právnická osoba, ktorá má doručovaniu adresu (adresu na listinné doručovanie komunikácie) v niektorom z členských štátov Európskej únie, v štáte tvoriacom Európsky hospodársky priestor, v členskom štáte Európskeho združenia voľného obchodu alebo vo Veľkej Británii.

Referencie

Externé odkazy 
 Příběh domény .SK, aneb krádež za bílého dne – článok na spravodajskom serveri Root.cz (2017)

Národné domény najvyššej úrovne
sk
Internet na Slovensku